Ribe Stifts Adresseaviser, 1831-10-11
Belgien. Om Foranstaltningerne til Belger Hærens Organisation taler den preussiske Statstidende endnu bestandig i en bitter og haanlig Tone. Den fortæller en Deel om den Langsomhed, hvorved Bevæbningen, formedelst Folkets Lunkenhed, gaaer for sig, om den umiskjendelige Gjæring i Armeen, om den Modstand, som den anordnede Purification af Regimenterne vil faae at kjæmpe med, om de Optøier, som de omtrent 700 afskedigede uduelige Officerer afstedkomme, om den Uvillie og Utilfredshed, hvormed Regimenterne drage i de anviste Leire, om det ynkelige Syn Rekrutterne frembyde, om den tause Modløshed, hvormed Fædrenelandets Forsvarere begive sig paa deres Poster, og om den Sandsynlighed der er for, at de, saasnart Fjenden viser sig, ville vende den Ryggen. Kong Leopold synes imidlertid at have bedre Forhaabninger; han reiser flittig omkring, mynstrer og opmuntrer Tropperne. Da han paa en saadan Reise d. 30te Septbr. var kommen til Antverpen, maatte det, synderligt nok, føie sig saaledes, at et hollandsk Dampskib et Par Timer før havde landsat Prindsen af Oranien, og Prinds Frederik i Citadellet, saaat disse 3 Herrer i nogen Tid opholdt sig i By sammen. - J Mons bliver dannet en Legion af Fremmede, over hvilken Prinds Acchilles Murat, som det hedder, skal have Commanden. - Man vil i Antverpen have havt den Efterretning, at den svensk norske Regjering ikke vil anerkjende Belgiens nye Souverain. Frankerig. J Bladet Messager læser man et Bønskrift, som af et saakaldt patriotisk Selskab er udsendt til Underskrift i Departementerne. Skriftet er rettet til de Deputeredes Kammer; det besværer sig over Frihedens Undergang i Polen, Jtalien og Belgien og forlanger at Ministrene skulle sættes under Tiltale, for at afværge en lignende Skjebne fra Frankrig. - Efter Forlydende har Don Pedro med Huset Ricardo i London contraheret et Laan af 300,000 L. Str.. 2 Fregatter ere kjøbte for hans Regning, og han selv staaer i Begreb med at vende tilbage til London, forat sætte sig i Spidsen for Expeditionen. At hverken han eller hans Familie i nogle Dage har viist sig offentlig, anseer man for et Tegn paa Sorg over de mange Henrettelser, som i kort Tid have fundet Sted i Portugal. Paa det portugisiske Krigskib, Urania, som er opbragt til Brest, har en Revolution i det Smaa fundet Sted, i det hele Mandskabet har erklæret sig for Donna Maria. Dog ere Officererne blevne O. Miguel troe, paa een nær, som nu har Commanden over Skibet, hvor den bedste Orden hersker, og slet ingen Blodsudgydelse har fundet Sted. - Fra Vende berettes, at Carlisternes Frækhed endnu er den samme: de udøve destørste Voldsomheder imod Enkelte; de streife skaareviis omkring og brække, som Røvere ind i Huse og Landsbyer, og bortfjerne sig først naar Linietropper eller Nationalgardet rykke imod dem. - J Strasburg, have meget alvorlige Uroligheder fundet Sted, foranledigede ved den svære Indgangs- og Forbrugs-Told, som hviler paa Livets første Fornødenheder, (Jndgangsstolden for en Oxe er f. Ex. 50 Fr.) hvorved disse stige til en utaalelig Priis. Den nærmeste Anledning til Tumulten, som udbrød under en Ølbryggers Auspicier, gav en Transport af 500 Oxer, der ifølge Sanitetslovene skulde i nogen Tid holde. Quarantaine i Pestlazarettet paa Rhinøen, og det paa Slagternes Bekostning, som derover erklærede, at de endydermere maatte forhøie Prisen. Nationalgardisterne sloge sig til Borgernes Partii, og Linietropperne havde ingen Lyst til at være dem imod. Endelig lykkedes det Præfecten, at berolige de Forbittrede, ved at love dem, at Jndgangstolden skulde nedsættes til det Halve. - Troppebevægelserne vedvare i det nordlige og nordostlige Frankerig, og navnlig skal Hæren, som har forladt Belgien, tage en saadan Stilling, at den i 2 Dage kan naae Brüssel. - J DeputeerKammerets Sæde den 29de f. M. gik Budgettet igjennem med 281 Stemmer mod 16. Det vakte stor Opsigt, at Ministeren for de udenlandske Anliggender, Grev Sebastiani, ikke tog Plads paa Ministerbænken, men satte sig blandt de Deputerede i venstre Centrum. Strax udbredte sig det Rygte, at Ministeren havde afgivet sin Portefenille, ja d. 30te meldte Coureren, at flere Deputerede have udsagt, at de belgiske Anliggender vare jevnede; at en Overeenskomst mellem Holland og Belgien var færdig til Underskrift: at de havde dette af Sebastianis egen Mund, og at han havde tilføiet, at da Frankerig nu intet Alvorligt havde at befrygte, hverken i indre eller ydre Forhold, og alle i hans Embedstid begyndte Anliggender vare saagodt som endte, stod der nu Jntet i Veien for hans længe nærede Ønske, at nedlægge sin Værdighed.